Document ID: /roh_data/filtered/fineweb-2-filterrobots_roh.jsonl.gz/9121

04/2014
Dilemma
Pol Clo
Eau scrivess uschè gugent
spontan, sainza cussagls,
ma a’m mauncha il talent
da scriver sainza sbagls.
Eau cugnuosch be tschinch persunas
cumpetentas i’l puter,
chi d’correger haun già plunas,
nu las poss aunch’incharger.
Perque büt davent il scrit
lo tuot chi’l lascha ster.
Üngün nun ho da dvanter grit
eau spargn da’l publicher.
Il pover fastüjet
polclo
Our da ma valletta
boffa ün vent crüj.
A l’ur dla vietta
resta ün fastüj.
El es la restaunza
d’ün superbi pro
plain fluors e pussaunza
uoss’abanduno.
La racolt’es fatta,
tuot sto bain suot tet.
A te üngün nu chatta,
pover fastüjet.